1 ดอลลาร์ เท่ากับ 37 บาทแล้ว
1 ดอลลาร์ เท่ากับ 37 บาทแล้ว  
16 ก.ย. 2565

1 ดอลลาร์ เท่ากับ 37 บาทแล้ว 
ครั้งแรกในรอบ 16 ปี
โดยสาเหตุสำคัญมาจากการแข็งค่าขึ้นของดอลลาร์สหรัฐ เป็นผลมาจาก FED หรือธนาคารกลางสหรัฐ ในปีนี้ มีการขึ้นดอกเบี้ยต่อเนื่อง และยังคงมีแนวโน้มขึ้นรุนแรงกว่านี้อีก
เพราะเมื่อไม่กี่วันก่อน เพิ่งรายงานตัวเลขเงินเฟ้อ
ซึ่งยังสูงกว่าที่คาด ตลาดจึงมองว่า FED จะขึ้นดอกเบี้ยอีก 0.75 ถึง 1%
ในขณะที่ประเทศไทย
แม้จะมีการขึ้นดอกเบี้ย 0.25% เดือนที่แล้ว แต่ผู้ว่าธนาคารแห่งประเทศไทยยืนยันว่าจะมีการขึ้นดอกเบี้ยแบบค่อยเป็นค่อยไปเท่านั้น
ความต่างของดอกเบี้ยในบ้านเราและสหรัฐฯ จะทำให้ผลตอบแทนในรูปของเงินบาทมีความน่าดึงดูดลดลง ส่งผลให้ค่าเงินเราอ่อนลงเมื่อเทียบกับดอลลาร์สหรัฐ
ในขณะที่ภาคธุรกิจ หลายคนคิดว่าไทยจะดึงดูดนักท่องเที่ยวได้มากขึ้น เพราะราคาสินค้าและบริการของเราจะถูกลงในสายตาต่างชาติ แต่ในความจริงแล้ว ค่าเงินของทุกประเทศอ่อนลงตามกันหมด เมื่อเทียบกับ ดอลลาร์สหรัฐ
นั่นก็หมายความว่า นอกจากนักท่องเที่ยวอเมริกันแล้ว นักท่องเที่ยวจากชาติอื่นจะไม่ได้เห็นว่าการมาท่องเที่ยวไทยจะมีราคาถูกลง
ในทางกลับกัน ค่าเงินในบางประเทศ เช่น เยนญี่ปุ่น จะมีค่าเงินอ่อนกว่าไทยบาทด้วยซ้ำ
สำหรับการส่งออกสินค้า ถ้าเราส่งออกเป็นสกุลเงินดอลลาร์สหรัฐ เราจะได้ประโยชน์ เพราะจะได้เงินบาทมากขึ้น
สำหรับฝั่งการนำเข้า การที่ค่าเงินบาทอ่อนตัวลง จะทำให้ต้นทุนการนำเข้าที่ซื้อขายกันในสกุลดอลลาร์สหรัฐ เช่น น้ำมัน จะต้องใช้เงินบาทมากขึ้น เพื่อซื้อในราคาเดิม..